
ORAŞ BOLDEŞTI-SCĂENI

Serviciul Programe, proiecte, peisagistică urbană
Nr. 6470/18.04.2024
RAPORT DE SPECIALITATE
la proiectul de hotărâre a privind aprobarea aderării orașului Boldești-Scăeni, județul Prahova la teritoriul eligibil reprezentat de Asociația FLAG Prahova

În prezent, teritoriul eligibil al Asociatiei Flag Prahova este format din localitățile: Azuga, Bușteni, Sinaia, Slănic, Ariceștii-Rahtivani, Bănești, Boldești-Grădiștea , Brebu, Ceptura, Cocorastii Colt, Colceag, Draganesti, Dumbrava, Florești, Fulga, Maneciu, Manesti, Paulești, Puchenii Mari, Rifov, Salciile, Sirna, Stefesti, Telega, Tinosu, Tomsani, Valea Doftanei.

Asociatia FLAG Prahova, a semnat la data de 19.11.2022, contractul de finantare nerambursabila nr.POCU /860/3/12/142895 incheiat cu Ministerul Investitiilor si Proiectelor Europene prin Organismul Intermediar Regional pentru Programe Europene Capital Uman- Regiunea Sud-Muntenia, pentru implementarea proiectului „ACCES IT – Competente digitale pentru angajati”.

Obiectivul general al proiectului vizeaza dezvoltarea durabila a zonei de pescuit si acvacultura din teritoriul FLAG Prahova prin stimularea de investitii, crearea de oportunitati economice si sociale, promovarea zonei si imbunatatirea calitatii vietii locuitorilor sai, protejarea si promovarea mediului.

Având în vedere: 

· Adresa Asociatiei FLAG Prahova nr.230/08.12.2023;

· Dispozițiile art. 136 alin. (1) din OUG 57/2019 privind Codul administrativ care prevăd că „Proiectele de hotărâri pot fi iniţiate de primar, de consilierii locali sau de cetăţeni. Elaborarea proiectelor se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului”;

· Dispozițiile Ordonanței Guvernului nr 26/2000 cu privire la asociații si fundații, republicată, cu modificarile și completarile ulterioare;

· Prevederile art 35 ale Legii nr 273/2006, privind finantele publice locale, cu modificările si complerările ulterioare;

· Dispozitiile art 80-83 ale Legii nr. 24/2000 privind normele de tehnică legislativă penru elaborarea actelor normative, cu modificările și completările ulterioare;

· Prevederile art 7 ale Legii nr 52/2003 privind transparența decizională în administrația publică, republicată, cu modificările și completările ulterioare;

· Prevederile Programului pentru Acvacultură și Pescuit 2021-2027;

· Prevederile  Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; 

· Prevederile Regulamentului (UE) 2021/1139 AL PARLAMENTULUI EUROPEAN ȘI AL CONSILIULUI din 7 iulie 2021 de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004; 

· Prevederile Ghidului Solicitantului - Prioritatea 3, PROGRAMUL PENTRU ACVACULTURĂ ȘI PESCUIT 2021 – 2027 Facilitarea dezvoltării unei economii albastre durabile în zonele costiere, insulare și continentale și favorizarea dezvoltării comunităților care practică pescuitul și acvacultura,
Faţă de cele menţionate mai sus, consider că adoptarea unei Hotărâri a Consiliului Local privind aprobarea aderării orașului Boldești-Scăeni, județul Prahova la teritoriul eligibil reprezentat de Asociația FLAG Prahova, este necesară şi oportună.
Șef serviciu,
CONSTANTINESCU Silvia 

